кои са основните лекарствени взаимодействия?
<p style="text-align: justify;">ако се наложи да започнеш лечение за друго заболяване, особено ако е в дългосрочен план, задължително трябва да обсъдиш това с лекаря, който наблюдава твоята хив инфекция, защото е възможно новата терапия да не е съвместима с приеманите от теб в момента антиретровирусни медикаменти и да се налага те да бъдат сменени. някои лекарствени взаимодействия могат да бъдат много опасни, така че задължително консултирай това с лекаря.</p>
<p style="text-align: justify;"><strong>тук са посочени основните лекарства, които можеш и не можеш да приемаш с антиретровирусната терапия от най-често използваните в ежедневието. за всички други медикаменти, които не са посочени по-долу, винаги се консултирай с лекаря, който наблюдава твоята хив инфекция.</strong></p>
<p style="text-align: justify;"><strong>а)</strong> ако приемаш терапия, съдържаща <strong>интегразен инхибитор</strong> (isentress, tivicay, triumeq), можеш да приемаш всякакъв вид обезболяващи, тъй като няма лекарствени взаимодействия (аналгин, парацетамол, аспирин, ибупрофен, трамадол). няма ограничения и по отношение на приема на антибиотици - може да се приемат всякакъв вид антибиотици, изписани по друг повод.</p>
<p style="text-align: justify;">не трябва да се приемат чай или отвара от жълт кантарион, тъй като намаляват концентрацията на антиретровирусните лекарства. може да се приемат витамини, но не по същото време с приема на антиретровирусната терапия. трябва да има отстояние с приема на терапията поне 4 часа.</p>
<p style="text-align: justify;"><strong>б)</strong> ако приемаш терапия, съдържаща <strong>протеазен инхибитор</strong> (rezolsta, дарунавир+ритонавир, лопинавир/ритонавир, reyataz+ритонавир) можеш да приемаш следните обезболяващи: аналгин, парацетамол, аспирин, ибупрофен, нимесулид, пироксикам. от най-често изписваните антибиотици можеш да приемаш пеницилини, цефалоспорини, доксициклин, левофлоксацин, ципрофлаксацин, гентамицин, бисептол.</p>
<p style="text-align: justify;">не трябва да се приемат чай или отвара от жълт кантарион, както и гинко билоба и чесън, тъй като намаляват концентрацията на антиретровирусните лекарства.</p>
<p style="text-align: justify;"><strong>в)</strong> ако приемаш терапия, съдържаща <strong>ненуклеозиден инхибитор на обратната транскриптаза</strong> (edurant, intelence, stocrin), можеш да приемаш следните обезболяващи: аналгин, парацетамол, аспирин. от най-често изписваните антибиотици можеш да приемаш пеницилини, цефалоспорини, левофлоксацин, ципрофлаксацин, гентамицин, бисептол.</p>
<p style="text-align: justify;">не трябва да се приемат чай или отвара от жълт кантарион, както и гинко билоба и чесън, тъй като намаляват концентрацията на антиретровирусните лекарства.</p>
<p style="text-align: justify;"><strong>г)</strong> ако „гръбнакът” на терапията ти съдържа тенофовир дизопроксил, <strong>не</strong> трябва да използваш следните обезболяващи: аспирин, ибупрофен, селекоксиб, напроксен, нимесулид, пироксикам, диклофенак.</p>
<p style="text-align: justify;">университетът на ливърпул е разработил специален <a href="https://www.hiv-druginteractions.org/checker" target="\_blank" rel="noopener">сайт</a>, където можеш да проверяваш за потенциални лекарствени взаимодействия с твоята антиретровирусна терапия. <strong>това не отменя по никакъв начин консултацията с лекуващия лекар!
</strong></p>
<p style="text-align: justify;"></p>